Ο ρόλος της αυτο-κατευθυνόμενης μάθησης στην επαγγελματική ανάπτυξη των εκπαιδευτικών
Creators: name: Φυτσιλή, Χριστίνα Περσεφόνη Ανάργυρου
Publisher: name: Aristotle University of Thessaloniki
Year: 2022
Subjects: Αυτό-κατευθυνόμενη μάθηση
Δια βίου εκπαίδευση
Επαγγελματική ανάπτυξη
Self-directed learning
Lifelong learning
Professional development

description: Η παρούσα διπλωματική εργασία με τίτλο «Ο ρόλος της αυτό-κατευθυνόμενης μάθησης στην επαγγελματική ανάπτυξη των εκπαιδευτικών», αποβλέπει στη διερεύνηση των απόψεων των εκπαιδευτικών Πρωτοβάθμιας Εκπαίδευσης του νομού Θεσσαλονίκης αναφορικά με την ανάληψη πρωτοβουλίας από την πλευρά τους, να ασχοληθούν με την αυτό-κατευθυνόμενη μάθηση, σε μια προσπάθεια επίτευξης επαγγελματικής ανάπτυξης και προσωπικής βελτίωσης. Στόχος είναι να διαφανεί η σημασία που κατέχει η αυτό-κατευθυνόμενη μάθηση στον καθημερινό τρόπο λειτουργίας των εκπαιδευτικών. Επίσης, διερευνάται ο τρόπος με τον οποίο έχει τη δυνατότητα να τους μετατρέψει σε πιο ικανούς εκπαιδευτικούς με εκσυγχρονισμένες τεχνικές και ανανεωμένες γνώσεις και δεξιότητες, σε μια περίοδο η οποία διακρίνεται από τις συνεχόμενες αλλαγές στους μηχανισμούς εκπαίδευσης και διδασκαλίας. Μέσα από τη διεξαγωγή ποιοτικής έρευνας, η οποία χρησιμοποίησε ως ερευνητικό εργαλείο τη συνέντευξη, σε ένα διάστημα δύο μηνών, επιδιώχθηκε η καταγραφή των απόψεων των εκπαιδευτικών σχετικά με την πρωτοβουλία που αναλαμβάνουν να ασχοληθούν με τη δια βίου εκπαίδευση μέσω της αυτοκατευθυνόμενης μάθησης, να παρουσιαστούν οι επιλογές που έχουν οι εκπαιδευτικοί για να το επιδιώξουν και τέλος, επιχειρήθηκε να αναφερθεί πόσο ενδιαφέρεται και υποστηρίζει το επαγγελματικό πλαίσιο την εμπλοκή των εκπαιδευτικών στην αυτοκατευθυνόμενη μάθηση. Από τη βιβλιογραφική ανασκόπηση κατέστη εμφανές, ότι κάθε εκπαιδευτικός που ενδιαφέρεται για την αναβάθμισή του και επιθυμεί την επικαιροποίηση των γνώσεων του, στρέφεται προς την αυτομάθηση, καθορίζοντας μόνος την πορεία της εκπαίδευσης του, αναζητώντας μαθησιακές ευκαιρίες, αφού πρώτα αναγνωρίσει τις μαθησιακές του ανάγκες. Από τα αποτελέσματα της έρευνας προέκυψε πως στην ελληνική πραγματικότητα οι εκπαιδευτικοί είναι αρκετά συνειδητοποιημένοι και αντιμετωπίζουν θετικά την εμπλοκή τους με την αυτό-κατευθυνόμενη μάθηση. Επίσης, ότι είναι εξοικειωμένοι με την αναζήτηση τρόπων αυτομάθησης και ότι γνωρίζουν τις επιλογές που διατίθενται. Τέλος, μέσα από την έρευνα έγινε φανερό ότι στην Ελλάδα καθώς οι σχολικές μονάδες αντιμετωπίζουν δυσκολίες, δεν προσφέρεται η απαιτούμενη υποστήριξη στους εκπαιδευτικούς και δεν ενθαρρύνονται ως προς την εμπλοκή τους με την αυτό-κατευθυνόμενη μάθηση.
description: The present dissertation entitled "The role of self-directed learning in the professional development of teachers", aims to explore the views of Primary Education teachers in the district of Thessaloniki regarding the initiative on their part, to deal with self-directed learning, in an effort to achieve professional development and personal improvement. The aim is to highlight the importance of self-directed learning in the daily functioning of teachers. It also explores the way in which it has the potential to transform them into more capable teachers with modernized techniques and renewed knowledge and skills, in a period that is distinguished by the constant changes in the mechanisms of education and teaching. Through a qualitative research, which used the interview as a research tool, over a period of two months, it was sought to record the views of teachers on the initiative they undertake to engage in lifelong learning through self-directed learning, to present the options that teachers have to pursue it and finally, an attempt was made to indicate how much the professional context is interested in and supports the involvement of teachers in self-directed learning. From the literature review it became clear that every teacher who is interested in upgrading and wants to update his knowledge, turns to self-learning, determining the course of his/her education, looking for learning opportunities, after first recognizing his learning needs. The results of the research showed that in the Greek reality teachers are quite aware and positively deal with their involvement with self-directed learning. Also, that they are familiar with the search for ways of self-learning and that they know the options available. Finally, the research showed that in Greece, as schools face difficulties, the required support is not offered to teachers and they are not encouraged to engage in self-directed learning.